Робърт Бърнс
Мелничарят

Превод от английски: Владимир Свинтила, 1992

chitanka.info

Мелничарят прашен

носи пълен кош.

Рупче ще похарчи,

ще спечели грош.

Прашен, прашен, боже мой,

дрехата му бяла.

Взе, та ме прегърна той,

напрашни ме цяла.

Мелничарю прашен,

като хляб си бял.

Носиш, мелничарю,

пълния чувал.

Къташ прашните пари,

пъшкаш под чувала.

Но сукмана си дори

аз за теб бих дала.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.